Smergel

Smergel er mineralet korund i mørk og uren form, oftest forurenset av magnetitt eller hematitt. Det finnes som masser i metamorfe og magmatiske bergarter. Det blir blant annet benyttet som slipe- og poleringsmiddel (f.eks. i smergelpapir) på grunn av den særdeles store hardheten (9 på Mohrs skala). Til sammenligning har sandpapir (som er laget med sand) en hardhet på inntil 7 dersom det er brukt de hardeste sandkornene, som kvarts.

Det er store forekomster av smergel blant annet i Hellas (Naxos og Samos), Tyrkia, USA (Chester i Massachusetts) og Russland (Ural).

Referanser 
 Smergel. (15. februar 2009). I Store norske leksikon. Hent 14. februar 2014 fra .

Oksidmineraler
Aluminiummineraler
Jernmineraler